# Ο ΑΝΑΠΤΥΞΙΑΚΟΣ ΟΡΓΑΝΙΣΜΟΣ ΤΟΠΙΚΗΣ ΑΥΤΟΔΙΟΙΚΗΣΗΣ ΔΗΜΟΥ ΛΑΡΙΣΑΙΩΝ Α.Ε.- «ΟΛΟΝ Α.Ε.»,

**έχοντας υπόψη:**

1. Το Ν. 4548/2018 «Αναμόρφωση του δικαίου των Ανωνύμων Εταιρειών».
2. Το άρθρο 2 παρ. 5 του Ν. 4674/2020 όπως τροποποιήθηκε με την παράγραφο 1α του άρθρου 41 του Ν. 4735/2020.
3. Την Εγκύκλιο 200/16-6-2020 του Υπουργείου Εσωτερικών
4. Τον Κανονισμό Εσωτερικής Υπηρεσίας (ΚΕΥ) της ανώνυμης εταιρίας με την επωνυμία «ΑΝΑΠΤΥΞΙΑΚΟΣ ΟΡΓΑΝΙΣΜΟΣ ΤΟΠΙΚΗΣ ΑΥΤΟΔΙΟΙΚΗΣΗΣ ΔΗΜΟΥ ΛΑΡΙΣΑΙΩΝ Α.Ε- και το διακριτικό τίτλο «ΟΛΟΝ Α.Ε».
5. Την υπ. αριθμ. 02/2022 απόφαση του Δ.Σ. της Εταιρίας αναφορικά με την έγκριση και δημοσιοποίηση της Πρόσκλησης Εκδήλωσης Ενδιαφέροντος για τη σύναψη σύμβαση εργασίας ιδιωτικού δικαίου ορισμένου χρόνου για τη θέση του προϊσταμένου της Διεύθυνσης Τεχνικών Υπηρεσιών.

# ΑΠΕΥΘΥΝΕΙ

Πρόσκληση Εκδήλωσης Ενδιαφέροντος (εφεξής «Πρόσκληση») για τη σύναψη σύμβαση εργασίας ιδιωτικού δικαίου ορισμένου χρόνου για τη θέση του προϊσταμένου της Διεύθυνσης Τεχνικών Υπηρεσιών της ανώνυμης εταιρίας με την επωνυμία «ΑΝΑΠΤΥΞΙΑΚΟΣ ΟΡΓΑΝΙΣΜΟΣ ΤΟΠΙΚΗΣ ΑΥΤΟΔΙΟΙΚΗΣΗΣ ΔΗΜΟΥ ΛΑΡΙΣΑΙΩΝ Α.Ε- και το διακριτικό τίτλο «ΟΛΟΝ Α.Ε» για την ανάληψη των καθηκόντων όπως αυτά περιγράφονται στον Εσωτερικό Κανονισμό Υπηρεσιών της ΟΛΟΝ Α.Ε..

Για το λόγο αυτό καλεί τους ενδιαφερόμενους Μηχανικούς που ανήκουν στις κάτωθι κατηγορίες να υποβάλλουν αίτηση εκδήλωσης ενδιαφέροντος:

* + ιδιώτες μηχανικούς
	+ υπάλληλους ΟΤΑ που μπορούν να μετακινηθούν
	+ υπαλλήλους Φορέων της Γενικής Κυβέρνησης οι οποίοι μπορούν να αποσπαστούν

Η Αναλυτική Πρόσκληση με τα παραρτήματά της θα δημοσιευτεί στον ιστότοπο του Δήμου Λαρισαίων [www. larissa-dimos.gr.](http://www.aenol.gr/) Όσοι επιθυμούν να εκδηλώσουν το ενδιαφέρον τους, καλούνται να υποβάλουν την πρόταση τους, μέχρι **τις 20/10/ 2022 ημέρα Πέμπτη και ώρα 15:00.**

Οι ενδιαφερόμενοι θα πρέπει να υποβάλλουν σφραγισμένο Φάκελο Συμμετοχής (είτε αυτοπροσώπως, είτε ταχυδρομικά) στο Δημαρχείο Λαρισαίων, 3ος Όροφος, Δ/νση Επιχειρησιακού Σχεδιασμού, οδός Ίωνος Δραγούμη 1, 41222, Λάρισα (κα Χριστίνα Μητρούλα, 2413500335).

Οι φάκελοι συμμετοχής θα πρέπει να έχουν την ένδειξη «Πρόσκληση Εκδήλωσης Ενδιαφέροντος για την πρόσληψη Προϊσταμένου Τεχνικής Υπηρεσίας» και να πρωτοκολληθούν μέχρι την προαναφερθείσα ημερομηνία και ώρα. Σε περίπτωση υποβολής ταχυδρομικά θα πρέπει ο φάκελος συμμετοχής να περιέλθει στο πρωτόκολλο της εταιρείας μέχρι την προαναφερθείσα ημέρα και ώρα με αποκλειστική ευθύνη των ενδιαφερομένων.

Ισχύουσες είναι μόνο οι προτάσεις / φάκελοι συμμετοχής οι οποίοι θα παραληφθούν από την ΟΛΟΝ Α.Ε. μέχρι την καταληκτική ημερομηνία και ώρα υποβολής. Φάκελοι που θα υποβληθούν μετά την προαναφερόμενη ημερομηνία και ώρα, θα αποκλείονται από την διαδικασία της αξιολόγησης.

Αντικατάσταση του φακέλου ή διόρθωση ή συμπλήρωση τυχόν ελλειπόντων στοιχείων ή δικαιολογητικών επιτρέπεται μόνο μέχρι τη λήξη της προθεσμίας υποβολής.

# Για την ανώνυμη εταιρία με την επωνυμία

**«ΑΝΑΠΤΥΞΙΑΚΟΣ ΟΡΓΑΝΙΣΜΟΣ ΤΟΠΙΚΗΣ ΑΥΤΟΔΙΟΙΚΗΣΗΣ ΔΗΜΟΥ ΛΑΡΙΣΑΙΩΝ Α.Ε»**

# και διακριτικό τίτλο «ΟΛΟΝΛ Α.Ε» Ο Πρόεδρος του Δ.Σ και Δήμαρχος Λαρισαίων

**ΑΠΟΣΤΟΛΟΣ ΚΑΛΟΓΙΑΝΝΗΣ**